OpenLLM-France/wikimedia huggingface dataset:
# Panettone

Panettone (lombardieraz panetton), Italiako ogi-gozo bat da, nagusiki eguberrietan eta urteberri-egunean jan ohi dena. Jatorriz Milan hirikoa da eta gutxienez 1470. urtetik bada bere berri. Gaur egun Hego Amerikan ere oso hedatua, italiar etorkinei esker. Brioche motako ore batez eginiriko opil bat da, mahaspasa eta fruitu melatuekin (laranja, zidra eta limoia).

## Panettone opila
### Osagaiak

* Indar irina: 500 g. bahetu.
* Esnea: 150 ml.
* Gatza: 5 g.
* Ama orea: 100 g.
* Azukre: 140 g.
* Ezti: 10 g.
* Arrautza:2 edo 85 g.
* Gurin: 125 g.
* Laranja azal birrindua: Pitin bat.
* Fruta azukreztatua: 10 g.
* Mahaspasa: 10 g.
* Rona: 10 ml.

### Prestaketa

* Moztu fruta azukreztatua eta eduki pasak ronetan beratzen.
* Irabiagailu elektriko batean eta oratze besoekin jarri pomada puntuan gurina, eta gehitu osagai guztiak, epelak, frutak eta rona izan ezik.
* Ondo landu, ore fin eta elastiko bat lortu arte. 22-24ºC-tan egon behar du.
* Estali eta utzi ordu betez 28-33ºC-tara hartzitzen.
* Orea mahai batera atera, eta pitin bat bere baitan oratu, airea kapsula handienak kenduz, fruta azukreztatua eta pasak gehitzen dizkiogun bitartean.
* Bete labeko paperarekin estalitako moldeak 1/3 bat, eta utzi bigarren hartzitzea ematen. Bigarren hartzitze horretan, oreak hirukoiztu egin beharko du.
* Labean egosi 180ºC-tara 30-35 minutu.

### Aholkuak

* Jatorri italiarra duen ogi gozoa bezala defini dezakegu.
* Hartzitze denbora giroko tenperaturak eta legamia kopuruak baldintzatuko dute.
* Hartzitzeak berogailuan gertatzen badira, askoz gehiago kontrola daiteke.
* Oratzea eskuz egin nahi izanez gero, irinarekin bi sumendi egin; batean, gurina ez beste osagaiak jarri, eta bestean, gurina bakarrik. Bi oreak landu ondoren, elkartu.
* Bigarren hartzitzea pasa ondoren, ahalik eta azkarren egosi behar dira, ez lehortzeko.

## Ikus, gainera

* Pandoro
* Datuak: Q854342
* Multimedia: Panettone / Q854342
# Panezio

Panezio (antzinako grezieraz: Παναίτιος; Rodas, Antzinako Grezia, c. K.a. 185 - Atenas, Antzinako Grezia, c. K.a. 110) filosofo estoikoa izan zen. Pergamon eta Atenasen egin zituen ikasketak. Erromara joan eta Polibio ezagutu zuen han. Estoizismoaren bigarren aroari eman zion hasiera K.a. 140. urtean. Portiko eskolako zuzendaria izan zen bizitzako azken urteetan; Antzinako Greziako eskola estoiko guztietatik huraxe izan zen Erromako estoikoetatik hurbilen egon zena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q297420
* Multimedia: Panaetius / Q297420
# Paneuropeismo

Paneuropeismoa Europako estatu guztien batasuna, bai ekonomikoa eta bai politikoa, lortzea helburu duen doktrina politikoa da, Bigarren Mundu Gerraren ondoren sortua.
Paneuropeismoaren helburua Europaren batasun politiko eta ekonomikoa lortzea bazen ere, Ipar Ameriketako ekonomiak zuen nagusitasuna zela eta, lehenik batasun ekonomikoa lortzeko proposamena egin zen, eta hala onartu zuten estatu gehienek. Paneuropeismoa bere eragina galduz joan zen mugimendu nazionalistak indartu ahala.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q110310978
# Panfilo Alexandriakoa

Panfilo Alexandriakoa (antzinako grezieraz: Πάμφιλος ὁ Ἀλεξανδρεύς) I. mendeko Antzinako Greziako gramatikari bat izan zen, Aristarko Samotraziakoaren eskolakoa.
Hitz arrotz edo arraroen 95 liburukiz osatutako hiztegi baten egilea izan zen. Jatorrizko ideia, hala ere, ez bide zen berea izan, beste gramatikari batena baizik: Zopiriorena. Zopiriok, antza, obraren hasierako lau liburukiak prestatu zituen. Panfiloren lana gaur egun galduta dago. II. mendean Diogenianok obra horren epitome edo laburpena egin zuen, eta hori izan zen Hesikhios Alexandriakoak egindako hiztegiaren oinarria.
Panfilo, bestetik, Ateneo Naukratiskoak prestatutako Deipnosophistai (Jakintsuen oturuntza) liburuan autoritatetzat aipatuta ageri da. Suda entziklopedian Panfilo izeneko filosofo bat eta haren idazlanak aipatzen ziren; lan horietako batzuk ziur aski Panfilo Alexandriakoarenak ziren.

## Erreferentziak

* ↑ http://www.tareasya.com.mx/index.php/tareas-ya/secundaria/espanol/comunicacion/1636-El-uso-del-diccionario-y-las-bibliotecas.html%5B%5D
* ↑ http://diccionario.sensagent.com/PANFILO%20DE%20ALEJANDRIA/es-es/

## Bibliografia

* Schmidt, M. (1862) Allgemeine Encyclopedic, Hesikhios Alexandriakoaren edizioaren eranskina, IV. liburuki.
* Westermann, A. (1848) Real-encyclopeddie.

## Kanpo estekak

* Datuak: Q1247079
# Panettieri

Panettieri Italiako udalerri bat da. Cosenzako probintzian kokatuta dago, Calabria eskualdean. 311 biztanle ditu, 14,67 kilometro koadroko azaleran banatuta.

## Mugakideak

Panettierik honako udalerri hauekin egiten du muga:
Carlopoli Sorbo San Basile Bianchi

## Kanpo estekak

* Datuak: Q53927
* Multimedia: Panettieri / Q53927
# Panfleto

Panfletoa kritika politiko eta sozial zorrotz eta gogorra egiten duen testua da, osagai ideologiko nabarmena duena eta propaganda egiteko argitaratua.

## Ikus, gainera

* Manifestu

## Kanpo estekak

* Datuak: Q18536349
* Multimedia: Pamphlets / Q18536349
# Panethita

Panethita fosfato motako minerala da.

## Ezaugarriak

Panethita fosfato mineralaren formula kimikoa hau da: ${\ce {(Na,Ca)2(Mg,Fe^{2+})2(PO4)2}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Panethite: Mineral information, data and localities.» www.mindat.org (Noiz kontsultatua: 12-05-2019).
# Panevėžys

Panevėžys Lituaniako bostgarren hiririk nagusia da, 113.653 biztanle dituena. Izen bereko konderriaren hiriburua, 2011n EuroBasketen egoitzaren bat izan zen.

## Herri eta hiri senidetuak

Panevėžysek honako herri senidetuak ditu:
* Kolding (Danimarka)
* Mytistxi (Errusia)
* Kalmar (Suedia)
* Kingston (Jamaika)
* Lublin (Polonia)
* Daugavpils (Letonia)
* Rakvere (Estonia)
* Lünen (Alemania)

## Panevėžystar ezagunak

* Mindaugas Lukauskis, saskibaloi jokalaria
* Ignatas Konovalovas, txirrindularia
* Benjamin Zuskin, aktorea

## Kanpo estekak

* Webgune ofiziala
* Datuak: Q1719466
* Multimedia: Panevėžys / Q1719466
# Olympus

Olympus Corporation (japonieraz オリンパス株式会社 Orinpasu Kabushiki-gaisha) Japoniako optika enpresa eta argazki makina ekoizle bat da. Egoitza Tokio hiriko Shinjuku barrutian du.
1919an Takachiho Seisakushok sortu zuen.

## Iruditegia

* Olympus OM lenteak.
* Olympus Quick Flash kamera.
* Olympus OM-2.
* Olympus E-620.

## Kanpo estekak

* Olympus enpresaren webgunea
* Datuak: Q688619
* Multimedia: Olympus / Q688619
# Olyra

Olyra siluriformeen ordenako arrain-generoa da. Olyridae familiaren genero monotipiko edo bakarra da. Ur gezatan bizi dira, Indian eta Indotxinan.

## Espezieak

* Olyra astrifera Arunachalam, Raja, Mayden & Chandran, 2013
* Olyra burmanica Day, 1872
* Olyra collettii (Steindachner, 1881)
* Olyra horae (Prashad & Mukerji, 1929)
* Olyra kempi Chaudhuri, 1912
* Olyra longicaudata McClelland, 1842

## Erreferentziak

* ↑ www.fishbase.org
* ↑ Arunachalam, M., Raja, M., Mayden, R.L. & Chandran, A.. (2013). «Olyra astrifera a new species of olyrid catfish from the Western Ghats, Southern India (Teleosti: Bagridae: Olyrininae) and the designation of neotype, Olyra longicaudata McClelland, 1842 from North-Eastern India» International Journal of Zoology and Research (IJZR) 3 (2): 51-60..

## Kanpo estekak

* Datuak: Q7089280
* Multimedia: Olyra / Q7089280
* Espezieak: Olyra (Animalia)
# Olympus Has Fallen

Olympus Has Fallen (euskaraz Olinpoa Erori Da), 2013ko Antoine Fuqua estatubatuarrak zuzendutako ekintza film bat da. Gerard Butler, Aaron Eckhart, Morgan Freeman, Angela Bassett, Robert Forster, Cole Hauser, Ashley Judd, Melissa Leo, Dylan McDermott, Radha Mitchell eta Rick Yune aktoreek antzeztu zuten.
London Has Fallen (2016, Londres Erori Da) eta Angel Has Fallen (2019, Aingerua Erori Da) jarraipenak dauzka.
Urte berean estreinatutako White House Down ("Etxe Zuriaren Erorketa") filmaren kontakizunarekin antzekotasun handia du.

## Argumentua

Oharra: Atal honek istorio osoa edo amaiera argitzen du.
AEB, Washington Hiria, istripu baten ondoren, Benjamin Asher (Aaron Eckhart) AEBetako presidentea bakarrik bizirik atera denez, Mike Banning (Gerard Butler) agenteak bere burua errudun egin, lanpostua utzi eta Ogasun Sailean lanean hastea erabakiko du. Baina, Kang Yeonsak (Rick Yune) hegokorearra buru duen mertzenario talde batek Etxe Zuria erasotu eta presidentea eta haren lantaldea bahitzean, Banning aurreko lanari berrekin eta haiek salabatzen saiatuko da.

## Aktoreak

* Gerard Butler: Mike Banning
* Aaron Eckhart: Benjamin Asher, AEBetako presidentea
* Morgan Freeman: Allan Trumbull
* Angela Bassett: Lynne Jacobs
* Rick Yune: Kang Yeonsak
* Dylan McDermott: Dave Forbes
* Finley Jacobsen: Connor Asher, Benjamin Asher presidenteaen alaba
* Melissa Leo: Ruth McMillan
* Radha Mitchell: Leah Banning
* Robert Forster: Edward Clegg
* Cole Hauser: Erromako agente sekretua
* Ashley Judd: Margaret Asher, Benjamin Asher presidentearen emaztea
* Phil Austin: Charlie Rodriguez, AEBetako presidente ordea
* James Ingersoll: Nathan Hoenig almirantea
* Freddy Bosche: Diaz agente sekretua
* Lance Broadway: O'Neil agente sekretua
* Tory Kittles: Jones agente sekretua
* Sean O'Bryan: Ray Monroe, AEBetako Segurtasun Agentziako burua
* Keong Sim: Lee Tae-Woo, Hego Koreako lehen ministroa
* Kevin Moon: Cho
* Malana Lea: Lim
* Sam Medina: Yu

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q3010512
# Olympus Mons

    Artikulu hau Marteko sumendiari buruzkoa da; beste esanahietarako, ikus «Olinpo (argipena)».
Olinpo mendia (Nazioarteko Astronomia Elkarteak ofizialki latinez Olympus Mons deitua) Marte planetako hego-hemisferioan kokatua dagoen mendi erraldoi bat da, hain zuzen ere 18º N, 133º W koordenatuetan dago.
Marte planetako sumendi berriena da, Marteko Amazoniar Aroan sortu baitzen. Gailurra lautadatik 22 edo 23 kilometro inguruko garaieran dago (Everest mendia adina hiru bider), hortaz gaur egun arte Esne Bidean topatu ahal izan den mendirik garaiena da.

## Iruditegia

* Olinpo mendia.
* Mapa topografikoa.
* Erreprodukzio tridimentsionala.

## Kanpo estekak

* Olinpo mendiaren mendebaldeko malda (Ingelesez)
* Datuak: Q520
* Multimedia: Olympus Mons / Q520
# Olyphant (Pennsylvania)

Olyphant Pennsylvaniako borough bat da. Lackawanna konderrian kokatua dago. 2010ean 5.151 biztanle zituen, 14,08 kilometro koadrotan banatuta.

## Ikus, gainera

* Lackawanna konderria

## Kanpo estekak

* Datuak: Q1181743
# Pileo

Pileo terminoa onddoen fruitu-gorputzaren txapelari deitzeko erabiltzen den izen teknikoa da. Espezie batzuetako ezaugarri nabarmenena da, esaterako azpibeltzetan, boletoetan, zenbait poliporoetan edo tripakietan. Beste kasu batzuetan ez dago hain banaketa argirik pileoaren eta fruitu-gorputzaren gainerako atalen artean. Txapela daukaten perretxikoek normalean himenoforoa edukitzen dute, hala nola orriak, tutuak edo eztenak, pileoaren azpian.

## Sailkapena

Pileoa aspalditik erabili izan da perrretxikoak sailkatzeko. Gehienak hemisferikoak edo ganbilak dira, baina horietako asko lautu egiten dira heldutasunera iristean. Zizahoria bezalako espezie ezagunak, ordea, inbutu formakoak izan ohi dira. Badaude zapalduak ere, edo titi formakoak (azken honen kasurik ezagunena galanperna da).
* Ganbila
* Zapaldua
* Laua
* Inbutu-formakoa
* Okerra
* Arrautza-formakoa
* Zilbor-formakoa
* Titi-formakoa

## Kanpo estekak

* Datuak: Q694118
* Multimedia: Mushroom cap icons / Q694118
# Piles

Piles edo Piles de Mar Valentziako Erkidegoko udalerria da, Safor eskualdean eta Valentziako probintzian kokatua.
2011ko urtarrilaren 1eko erroldaren arabera 2.853 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Katalanez) (Gaztelaniaz) Udalaren webgunea.
* Datuak: Q2041837
* Multimedia: Piles (Safor) / Q2041837
# Pilcomayo (ibaia)

Pilcomayo Hego Ameriketako ibaia, Paraguai ibaiaren eskuinaldeko adarra. 2.500 km. Bolivian du iturburua, Ande mendien ekialdean. Boliviako Chaco igaro ondoren Argentinako eta Paraguaiko estatuen arteko muga eratzen du eta Paraguai ibaiarekin bat egiten du Asuncionen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-3-21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q270569
* Multimedia: Pilcomayo River / Q270569
# Pilawita-(Y)

Pilawita-(Y) mineral bat da.

## Ezaugarriak

Pilawita-(Y) elementu kimiko mineralaren formula kimikoa hau da: ${\ce {Ca2Y2Al4(SiO4)4O2(OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Pilawite-(Y): Mineral information, data and localities.» www.mindat.org (Noiz kontsultatua: 12-05-2019).
# Pilcaya (udalerria)

Pilcaya Mexikoko udalerri bat da. Guerrero estatuan kokatua dago. 2010ean 11.558 biztanle zituen 163,04 km²ko azaleran. Herriburua [[Pilcaya (Pilcaya)|Pilcaya]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2883856
* Multimedia: Pilcaya Municipality / Q2883856
# Pilchowice udalerria

Pilchowice Poloniako Silesiako voivoderriko landa-udalerri bat da, Gliwice barrutian kokatuta. 69,83 km²ko azalera du eta 2017ko datuen arabera 11698 biztanle zituen.

## Kanpo estekak

* Udalaren webgunea
* Datuak: Q555554
* Multimedia: Gmina Pilchowice / Q555554
ieaSilesiako voivoderriko udalerriak :
# Pilger (Nebraska)

Pilger Nebraskako herri bat da. Stanton konderrian kokatua dago. 2010ean 352 biztanle zituen, 0,76 kilometro koadrotan banatuta.

## Ikus, gainera

* Stanton konderria

## Kanpo estekak

* Datuak: Q2274992
* Multimedia: Pilger, Nebraska / Q2274992
# Pili Aguado

Pili Aguado (Tolosa, 1981) ilustratzailea da. Arte Ederretan lizentziaduna da, eta teknika grafikoetan espezializatuta dago.
Hainbat euskarritan lan egiten du; hala, horma-irudiak nahiz ehunetarako, afixetarako eta publizitate-kanpainetarako lanak egin izan ditu, eta ilustrazio editorialean ere aritu izan da.
Argitalpenei dagokienez, hainbat aldizkari eta fanzinetan parte hartu du. Liburuei dagokienez, 2018an, Harriet Tubmanen bizitzari buruzko argitalpen batean parte hartu zuen; María Isabel Sánchezek idatzi zuen liburua, eta Aguadok, berriz, ilustrazioak egin zituen. 2019an, berriz, Aintzane Usandizagaren Kabitu ezina (Elkar) ipuin-bildumako ilustrazioak egin zituen.
Hainbat erakusketa egin ditu, besteak beste, Txilen, Mexikon, Tolosan, Gasteizen, Hondarribian eta Irunen. Hala, 2020an, Gasteizko Ataria aretoan “Somos bosque/Basoa gara” erakusketa jarri zuen.

## Erreferentziak

* ↑ (Gaztelaniaz) «PUBLICATIONS» piliaguado (Noiz kontsultatua: 2020-06-02).
* ↑ Sarasola, Ainhoa. «Eguneroko urdail uzkurdurak» Berria (Noiz kontsultatua: 2020-06-02).
* ↑ (Gaztelaniaz) «EXHIBITIONS» piliaguado (Noiz kontsultatua: 2020-06-02).
* ↑ (Gaztelaniaz) Hoy, Gasteiz. (2020-01-21). «La artista Pili Aguado invita a redescubrir la naturaleza en Ataria» Gasteiz Hoy (Noiz kontsultatua: 2020-06-02).

## Kanpo estekak

* Pili Aguadoren webgune pertsonala
* Pili Aguado Instagramen
* Pili Aguado Euskadi Irratiko Arratsean saioan
* Datuak: Q95999559
# Oscar Bressane

Oscar Bressane Brasilgo udalerri bat da, São Pauloko estatuan kokatua. 2.615 biztanle ditu 222,13 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1759798
* Multimedia: Oscar Bressane / Q1759798
# Oscar Gatto

Oscar Gatto (Montebelluna, 1985eko urtarrilaren 1a), italiar txirrindulari ohia da, 2007tik 2020ra profesionala izandakoa.

## Palmaresa

2006
* Asti Hiriko Kopa
2007
* 2. Paris-Corrèzen
2009
* 2. Sardiniako Giroan eta etapa bat
2010
* Stres Hiriko Kopa
2011
* Matteotti Saria
* Romagnako Giroa
* Reggio Calabriako Giroko etapa bat
* Italiako Giroko etapa bat
* 3. Agostoni Kopan
2012
* Venetoko Giroa
* Padaniako Giroko etapa bat
* 3. Strade Bianchen
2013
* Flandrian Zehar
* 3. Larcianoko Industria eta Eskulangintza Sari Nagusian
2014
* Austriako Itzuliko bi etapa
2015
* Sibiu Tourreko bi etapa
2016
* Andaluziako Itzuliko etapa bat
2017
* Austriako Itzuliko etapa bat

## Kanpo estekak

Oscar Gatto - ProCyclingStats
* Datuak: Q463672
* Multimedia: Oscar Gatto / Q463672
# Oscar Gálvez

Oscar Alfredo Gálvez (Buenos Aires 1913ko abuztuaren 17a - ibid, 1989ko abenduaren 16a) Argentinako automobil lasterketako gidaria eta 1 Formulako gidaria izan zen .

## Ibilbidea

Garai hartako ibilbide luzeko eta kirol autoetako beste esperientzia handiko gidari askok bezala, Galvezek 1953ko denboraldian bakarrik hartu zuen parte Buenos Airesen egindako sari nagusian. Maserati A6GCM batean egindako lasterketa kaotikoa eta katastrofikoa ikusita, gutxienez bosgarren egin zuen han. 40 urteko gizonak ez zuen 1 Formulako beste lasterketarik egin, eta horrela sartu zen 1950eko hamarkadako pilotu talentudun guztiekin, zortea probatu nahi zuten gutxienez behin beraientzat berria zen automobilismo klase honetan, batez ere lehenengoan. Argentinako ohiko "Sari Nagusia" izan zen.
Bere ibilbidearen hasieran, Galves Juan Manuel Fangioren parean jartzen zuten bere herrialdean. Hainbat urtez (1947-1948) Argentinako "klase guztietako" txapelduna izan zen eta "Especiales de Carrera" irabazi zuen 1949an eta "Turismo Carretera" 1953-1954 bitartean. Baina Fangio eta José Froilán Gonzálezekin alderatuta, ezin izan zuen Juan Perón presidentearen, Argentinako diktadorearen, laguntzaz baliatu, horrek esan nahi baitzuen Hego Amerikako mugetan zeharreko bidea ekonomikoki blokeatuta zeukala.
Hil ondoren, Buenos Airesko autodromoak, non 1998ra arte 1 Formulako 20 lasterketa egin ziren guztira, Autódromo Oscar Alfredo Gálvez izena hartu zuen bere omenez.

## Kanpo estekak

* Datuak: Q172084
* Multimedia: Oscar Alfredo Gálvez / Q172084
# Oscar Hijuelos

Oscar Jerome Hijuelos (New York, 1951ko abuztuaren 24a - ibidem, 2013ko urriaren 12a) estatubatuar idazlea izan zen.
Unibertsitate-ikasketak amaituta, buru-belarri hasi zen literaturan lanean. 1978an, Pushcart argitaletxeak idazle apartatzat ezagutu zuen, Colón descubre América narrazio laburrarengatik. Aipamen horren ondoren jaso zituen diru-laguntzei esker, idaztetik bizi ahal izan zuen 1980tik aurrera. 1983an, lehen eleberri luzea argitaratu zuen, Our House in the Last World. Eleberri hark 40ko hamarraldian Estatu Batuetara bizitzera joandako familia kubatar baten istorioa kontatzen du. Ahoa bete hortz utzi zituen kritikariak eta irakurleak, eta literaturako Rome sari ospetsua irabazi zuen. 1989an, bigarren eleberria aurkeztu zuen: The Mambo Kings Play Songs of Love. Aurrekoaren ildotik, Habanatik New Yorkera joan eta musikaz hiriko taberna latinoak alaitzen dituzten bi anaiaren gorabeherak kontatzen ditu. Bigarren eleberri horrek are harrera hobea izan zuen oraindik, eta Liburuaren Sari Nazionala eta Kritikarien Sari Nazionala irabazi zituen 1989an, eta Literaturako Pulitzer saria, 1990ean —sari hori lortu zuen lehen idazle hispanoa izan zen—. Hofstra Unibertsitateko irakasle izan zen, eta Duke Unibertsitateko Ingeleseko Departamentuan aritu zen.

## Lanak

* Our House in the Last World (1983)
* The Mambo Kings Play Songs of Love (1989)
* The Fourteen Sisters of Emilio Montez O'Brien (1993)
* Mr. Ives' Christmas (1995)
* Empress of the Splendid Season (1999)
* A Simple Habana Melody (from when the world was good) (2002)
* Dark Dude (2008)
* Beautiful Maria of My Soul (2010)
* Thoughts Without Cigarettes: A Memoir (2011)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q579475
* Multimedia: Oscar Hijuelos / Q579475
# Oscar Jay

Oscar Jay arkularia zen. Frantzia ordezkatu zuen 1908ko Udako Olinpiar Jokoetan.

## Erreferentziak

* ↑ Oscar Jay
* ↑ Oscar JAY

## Kanpo estekak

* Datuak: Q7106061
# Oscar Luigi Scalfaro

Oscar Luigi Scalfaro (Novara, 1918ko irailaren 9a - Erroma, 2012ko urtarrilaren 29a) italiar politikaria izan zen, Italiako Errepublikako presidentea 1992tik 1999ra arte.

## Biografia

Zuzenbideko ikasketak egin zituen Milango Unibertsitate Katolikoan. Benito Mussoliniren gobernu faxistaren garaian, erregimenaren aurkakoen zerbitzura lan egin zuen. Bigarren Mundu Gerraren ondoren, fiskal gisa hasi zen lanean. Katoliko suharra izanik, Kristau Demokrazia alderdiaren jarraitzaile nagusietako bat izan zen, alderdiaren sortzaile Alcide de Gasperiren agintaldian, eta Parlamentuko kide hautatu zuten 1946an.
Harrezkero beti izan da parlamentari, presidentetza lortu zuen arte. 1950eko hamarraldian Lan ministerioko idazkariorde izendatu zuten, eta hurrengoetan Garraioetako ministro, Hezkuntzako ministro (Andreottiren agintaldian) eta Barne Arazoetako ministro (Bettino Craxiren agintaldian) izan zen. Une zailetan hartu zuen presidentetza, mafiaren aurkako borrokarako izendatu zuten epaile berezi baten hilketaren ondoren, Giovanni Falconeren hilketaren ondoren hain zuzen, eta politikarien artean ustelkeria nagusi zen garaian.
Italiako herriak bozketa-sistema berri baten alde bozkatu zuenean 1993ko erreferendumean, Scalfarok Parlamentua desegin zuen, eta hauteskundeak deitu zituen hurrengo urterako. Hauteskunde haietan Silvio Berlusconi atera zen garaile. Bigarren Mundu Gerraz geroztik Italia gobernatzen aritu ziren politikarietako askok aulkia galdu zuten, eta Italiako politikan nagusi izan ziren alderdiek garrantzia galdu zuten. Scalfarok, beharrezkoa izan balitz, Parlamentua desegiteko, eta lehen ministroak gehiengoa galtzen bazuen, beste bat izendatzeko eskubidea gorde zuen. Scalfaro presidentearen agintaldian Italiako politikak bide zuzena hartu zuen ostera pixkana-pixkana, 90eko hamarraldiaren hasierako eskandalu larrien ondoren. 1999an, Carlo Azeglio Ciampi hautatu zuten presidente, Scalfaroren ordez. Ordutik aurrera, biziarteko senataria izan zen.
Scalfarok Etiopiara 1997an egindako bisitaldi batean, barkamena eskatu zuen armada italiarrak herrialde hura inbaditu zuenean, 1935ean, han egindako sarraskiengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Italieraz) Scalfaroren biografia
* Datuak: Q1228
* Multimedia: Oscar Luigi Scalfaro / Q1228